में हिन्दोस्तान च आइयै अपने इनें प्रयोगें पर पूरी चाला अमल नईं करी सकेआ। खेड़ा ज़िले च रंगरूट भरथी करने दा कम्म करदे होई अपनी गै गल्ती कन्ने मेरा मरन-जीन होई गेआ हा। दुद्द पीतै बगैर मेरा कम्म चली जा, इस बार में बतेरा जतन कीता। इस कम्मै च में हकीमें, डाकटरें ते रसैनशास्त्रियें दी मदद मंगी। कुसै ने मुगी दा पानी कुसै मे महुए दा तेल, ते कुसै ने बदामें दी शरदाई पीने आस्तै आखेआ। इनें सबनें चीजें गी में बरतेआ पर खट्टा परा उट्ठन नईं होआ।